b'\n_START_ARTICLE_\nHitro urejanje\n_START_SECTION_\nDelovanje\n_START_PARAGRAPH_\nZaporedje razdelimo na podzaporedji tako, da izberemo nek delilni element (pivot) iz zaporedja, nato pa zaporedje pregledujemo z leve in desne strani. Levi indeks pove\xc4\x8dujemo, dokler ne naletimo na element, ki je ve\xc4\x8dji ali enak delilnemu elementu. Zatem zmanj\xc5\xa1ujemo desni indeks, dokler ne naletimo na element, ki je manj\xc5\xa1i ali enak delilnemu elementu. Ko naletimo na tak\xc5\xa1na elementa in se levi in desni indeks \xc5\xa1e nista prekri\xc5\xbeala, zamenjamo polo\xc5\xbeaj teh dveh elementov. Kadar pa se indeksa prekri\xc5\xbeata, zamenjamo desni indeks z mejnim elementom._NEWLINE_Postopek delitve nato rekurzivno ponovimo nad podzaporedjema, pri \xc4\x8demer podzaporedji ne vsebujeta delilnega elementa, saj je le-ta \xc5\xbee na pravilnem mestu na sredini med njima. Ko pridemo do podzaporedij dol\xc5\xbeine ena, je celotno zaporedje urejeno.\n_START_SECTION_\nZahtevnost\n_START_PARAGRAPH_\n\xc4\x8casovna zahtevnost je v povpre\xc4\x8dju O(n \\log n), v najslab\xc5\xa1em primeru pa O(n^2).\n_START_SECTION_\nPsevdokoda\n_START_PARAGRAPH_\nV preprosti psevdokodi lahko ta algoritem izrazimo takole:_NEWLINE__NEWLINE_ funkcija HitroUrejanje(q)_NEWLINE_     var seznam manj\xc5\xa1i, pivotSeznam, ve\xc4\x8dji_NEWLINE_     \xc4\x8de dol\xc5\xbeina(q) \xe2\x89\xa4 1_NEWLINE_         vrni q_NEWLINE_     izberi vrednost delilnega elementa pivot izmed q_NEWLINE_     za vsak x v q_NEWLINE_         \xc4\x8de x < pivot potem dodaj x k manj\xc5\xa1i_NEWLINE_         \xc4\x8de x = pivot potem dodaj x k pivotSeznam_NEWLINE_         \xc4\x8de x > pivot potem dodaj x k ve\xc4\x8dji_NEWLINE_     vrni pove\xc5\xbei(HitroUrejanje(manj\xc5\xa1i), pivotSeznam, HitroUrejanje(ve\xc4\x8dji))'